# Kloarek Koatreven

| ◄ Liskildri | Kloarek Koatreven | Ar C’hloarek iaouank ► |
* Kloaregik Koatreven an euz groet
* Ar pez na rafe mab ebed (bis).
* ’N euz groet eut pak douz he levrio
* ’Toull porz he dad ouz ar baro,
* Evit mond d’ober al lez
* Da Goatgoure d’ar bennherez.
* — Pa n’an da studian d’ar skol,
* Saludan ma dous war doull he dor,
* Saludan ma dous a diabell :
* Salud d’ac’h, ma dousig Izabel.
* — Ha d’ac’h, em’ehi, ma dousik kloarek ;
* Nemet ma goadisan n’a red.
* — Me, ’m’ehan, n’ho koadisan ket
* Nag en zell da ober na n’on ket ;
* N’am e biken ann ardianz
* D’ho koulenn douz hoc’h oblans.
* — Mar deud d’am goulenn, deud fete,
* Diesed gan-ac’h markiz Koadane :
* Hennez zo eunn den a galite,
* C’houfeo parland ouz ma ligne. —
* Kloaregik Koatreven a lere
* En Koadane pa ’n arie :
* — Salud, ’m’ehan, markiz Koadane.
* C’houi ’deufe gan-in da Koatgoure
* Da c’houl eur bennherez ac’hane ?
* — Biken jamez na gredfenn me
* Az pe te pennherez Koatgoure,
* Perc’hen pemzek mil skoed leuve,
* Ha te n’at euz gwennek deuz ann-he ;
* O nan, biken n’gredfenn me
* Mond da c’houl d’id pennherez Koatgoure,
* — Goud-ouz-oc’h e-vad, otro Koadane,
* Me ’zo ’n ho servich noz ha de.
* Ha bean ac’h on ho sekreter,
* Ha bean on ouspen ho preur-mager.
* Me oa kontand da vean belek,
* Med ar plac’h n’a bermet ket ;
* Hag an euz laret mond d’he goul fete
* Ha kas gan-in ann otro Koadane :
* Hennez zo eunn den a galite
* Goufeo parland douz ma ligne.
* — Ho ! mar d’e ar plac’h a lavar ze,
* Me am o d’id penneherez Koatgoure ;
* Gant bek ma lans pe ma c’hleve
* Me am o ’n-ehi ’n nespet d’he ligne,
* Gant bek ma c’heleve pe ma lans
* Me am o ’n-hei ’n nespet d’hec’h oblans. —
* ’Nn otro Koadane a lavare
* ’Barz en Koatgoure pa ’n arie :
* — Bonjour d’ac’h, otro Koatgoure.
* — Ha d’ac’h ie, markiz Koadane.
* Diskenned ha deud en ti
* Ha leked ho kezeg e marchosi ;
* Leked ho kezeg e marchosi
* Ha deud d’ar sal da dijunin.
* — Na diskennin na n’in en ti
* Na lakin ma marc’h er marchosi,
* Ken am o klevet ma c’henvidi :
* Aoun ’m euz a savfe fachiri
* — Na savo ket a fachiri,
* ’Wit ma’man ho koulenn ’barz ma zi.
* — Ho pennherezig a c’houlennan
* D’ann otro Koatreven ’zo aman.
* — Otro Koadane, goud-ouz-oc’h a-vad,
* ’Wid ann dra-zo na ve ket siab,
* ’N eve perc’hen pemzek mil skoed leuve,
* Hag hen n’euz gwennek deuz an-he.
* Ma vije wid-oc’h poa he goulet,
* Otro Koadane, na vijec’h refuzet.
* — Otro Koatgoure, goud-ouz-oc’h ’vad
* On-me eunn den veritab :
* Na draïsin ket me sekreter ;
* Hag ouspen e d’in c’hoaz breur-mager. —
* ’Nn otro Koadane pa ’n euz klevet,
* Diwar geign he varc’h e diskennet,
* Hag antreet ’barz ar gigin
* Hag hen ken glaz hag eur glizinn.
* — Matezik vihan, d’in lered,
* Ho pennherezîk pelec’h eo et ?
* — Eman du-ze ’barz ’n he c’hampr
* O kozeal gant seiz baron iaouank,
* O kozeal gant seiz baron iaouank,
* Hag ar choaz an-he ’n evo, pa ’n o c’hoant,
* — Pachik, pachik, ma fach bihan,
* Kes d’he saludin d’he c’hampr
* Ha tach d’c’houd ober komplimant, —
* Ar pach bihan a lavare
* Ebarz ar gampr, pa ’n arie :
* — Bonjour d’ac’h, ’m’ehan, pennherez,
* Ha d’ac’h ha d’ho kompagnonez.
* Laret a zo d’ac’h dond en traou
* Da laret ouz ma mestr eur gir pe daou.
* Kar eman du-hont ’barz ar gigin
* Hag hen ken glaz hag eur glizinn ;
* ’Man en eur goleur ar vrasan :
* Lac’han ho tad a fell d’ehan. —
* Ar bennherez pa ’n euz klevet,
* ’Traou gand ar vins e diskennet.
* — Salud d’ac’h, otro Koadane :
* Pelec’h e manet ma c’harante ?
* — Et e, ’me-han, da Sant-Briek
* Da gerc’het eur gazill silaouret ;
* Disul laro he ofern-bred,
* Disul laro he ofern gentan :
* On deut d’ho pedin d’he achistan. —
* Ar bennherez a lavare
* D’he fotr-marchosi hag a-neuze :
* — Prepared d’in eiz a gezek
* Da lakad ouz ma c’hareoz chilaouret ;
* Ha c’hast buhon ober-ze,
* Me’renk mond da Sant-Briek fete
* Na d’hen distrei gant gras Doue :
* Rak biken jamez belek na ve. —
* Koatgoure goz pa ’n euz klewet,
* D’he bennherezik ’n euz laret :
* — Me am euz aman chadenno,
* Ma fennherezig, hag ho talc’ho.
* Mired ho chadenno ’n ho kampr,
* Ha deud da rei d’in treo ma mamm :
* Mil boellad gwiniz ha seiz
* ’M euz deuz beurz ma mamm ’goste Breiz,
* Ha pempmil skoed leuve ’barz en Bro-Gall :
* Ho ! me na n’on ket eur fortun fall ;
* Kement all en bro Leon :
* Me zo dimezel hag itron.
* Me oar a-vad n’euz ket hen a danve :
* Met mado awalc’h’zo deuz ma re. —
Chanté par Françoise Feutel, marchande foraine, de Saint-Clet (Côtes-du-Nord).
* ↑ Rapprochez ce gwerz de L’Héritière de Grec’hgouré, dans les Gwerziou Breiz-Izel de M. Luzel
* ↑ Le second vers de chaque couplet étant brisé, cela fait que la phrase musicale est composée de trois membres ; il est donc indifférent, au point de vue de la mélodie, que le couplet, au lieu de rester le distique habituel, devienne quelquefois un ternaire : le troisième vers fait supprimer le bis.